CELEX: 32005R0949
Language: el
Date: 2005-06-22 00:00:00
Title: Κανονισμός (ΕΚ) αριθ. 949/2005 της Επιτροπής, της 22ας Ιουνίου 2005, σχετικά με τον τερματισμό του διαγωνισμού για τη μείωση του δασμού κατά την εισαγωγή στην Ισπανία σόργου προελεύσεως τρίτων χωρών

23.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 160/16
            
         ΚΑΝΟΝΙΣΜΌΣ (ΕΚ) αριθ. 949/2005 ΤΗΣ ΕΠΙΤΡΟΠΉΣ
   της 22ας Ιουνίου 2005
   σχετικά με τον τερματισμό του διαγωνισμού για τη μείωση του δασμού κατά την εισαγωγή στην Ισπανία σόργου προελεύσεως τρίτων χωρών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 12 παράγραφος 1,
   Εκτιμώντας τα ακόλουθα:
   
               (1)
            
            
               Δυνάμει των διεθνών υποχρεώσεων της Κοινότητας στο πλαίσιο των πολυμερών διαπραγματεύσεων του Γύρου της Ουρουγουάης (2), είναι αναγκαίο να δημιουργηθούν οι όροι για εισαγωγή στην Ισπανία ορισμένης ποσότητας σόργου.
            
         
               (2)
            
            
               Ο κανονισμός (ΕΚ) αριθ. 1839/95 της Επιτροπής, της 26ης Ιουλίου 1995, για τη θέσπιση των λεπτομερειών εφαρμογής των δασμολογικών ποσοστώσεων για την εισαγωγή αραβόσιτου και σόργου στην Ισπανία και αραβόσιτου στην Πορτογαλία (3) προβλέπει τη λογιστική καταχώριση των εισαγωγών ορισμένων υποκατάστατων προϊόντων, τα οποία αναφέρονται στο άρθρο 2, προκειμένου να τηρούνται οι ποσότητες στο πλαίσιο των ποσοστώσεων αυτών.
            
         
               (3)
            
            
               Με τον κανονισμό (ΕΚ) αριθ. 2275/2004 της Επιτροπής (4) προκηρύχθηκε διαγωνισμός για τη μείωση του δασμού κατά την εισαγωγή στην Ισπανία σόργου προελεύσεως τρίτων χωρών.
            
         
               (4)
            
            
               Επειδή καλύφθηκε η ετήσια ποσότητα για την εν λόγω ποσόστωση που προβλέπεται στο άρθρο 1 του κανονισμού (ΕΚ) αριθ. 1839/95, είναι σκόπιμο να τερματισθεί ο διαγωνισμός και να καταργηθεί ο κανονισμός (ΕΚ) αριθ. 2275/2004.
            
         
               (5)
            
            
               Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Τερματίζεται ο διαγωνισμός για τη μείωση του δασμού που προβλέπεται στο άρθρο 10 παράγραφος 2 του κανονισμού (ΕΚ) αριθ. 1784/2003, για το σόργο που εισάγεται στην Ισπανία, ο οποίος προκηρύχθηκε από τον κανονισμό (ΕΚ) αριθ. 2275/2004.
   2.   Καταργείται ο κανονισμός (ΕΚ) αριθ. 2275/2004.
   Article 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουνίου 2005.
      
         
            Για την Επιτροπή
         
         Mariann FISCHER BOEL
         
            Μέλος της Επιτροπής
         
      
   
   
      (1)  ΕΕ L 270 της 21.10.2003, σ. 78.
   
      (2)  ΕΕ L 336 της 23.12.1994, σ. 22.
   
      (3)  ΕΕ L 177 της 28.7.1995, σ. 4· κανονισμός όπως τροποποιήθηκε τελευταία από τον κανονισμό (ΕΚ) αριθ. 777/2004 (ΕΕ L 123 της 27.4.2004, σ. 50).
   
      (4)  ΕΕ L 396 της 31.12.2004, σ. 32.